La Rochelle Gastehuis - Resensies
Petro R - Sep 2019
Netjies en baie behulpsaam.
Verblyf was goed, maar die storte in Kamer 1 en 2 is baie, baie klein.
Marlene S - Sep 2019
Die eienaar is baie vriendelik en dit is 'n aangename stop tussen Windhoek en die RSA.
Jurie G - Jul 2019
Voldoende vir ons doel - oorslaap vir een nag op pad na Windhoek.
Dit lyk asof onderhoud agterweë gebly het. Die plek het beslis beter dae gesien en dit kan doen met 'n laag verf en 'n nutsman wat byvoorbeeld los stortkrane net 'n slag weer vasdraai en gebreekte teëls vervang.
Joubert / Annalien se Terugvoer
Ek kan nie onthou in watter kamer het u gebly het nie en sien ook in geen kamer teëls wat af is nie. Kontak my gerus daaroor, dan kan ek net weer gaan kyk.
Dankie ook vir die kommentaar oor die krane. Ons vra juis dat dit aan ons deurgegee moet word as iets los is en of gebreek is dat ons bewus is daarvan en onmiddelik werk daarvan kan maak.
Francois M - Jun 2019
Netjiese plek met goeie geriewe, sentraal geleë.
Niks bo verwagting nie, maar goed vir oorbly op reis tussen SA en Namibië.
David S - Jun 2019
Ons eerste reis deur Namibië. Die gasvrou was aanvanklik baie geïrriteerd dat ons laat inboek (ongeveer 22:00), alhoewel ons haar vooraf geskakel het om die omstandighede te verduidelik vir ons laat aankoms. Dit het die verblyf in 'n mate onaangenaam gemaak. Sal ongelukkig nie, weens die onaangename ervaring, weer daar bespreek nie.
Ananca N - Apr 2019
Ontspannend en koel na 'n hele dag se reis.
Skoon, netjiese kamers. Aircon is 'n goeie aanwins vir die hitte. Kon heerlik uitrus vir die volgende dag se verder reis. Ons brakkie, Snuqi, was ook welkom. Dankie Annalien!
Ben E - Apr 2019
Dit was lekker om na 'n dag van reis net aan te kom en dis skoon en gerieflik. Dis net die TV wat so bietjie buite spec was, asook het die waterkrane ons geskok wanneer die water oopdraai.
Ben E - Mar 2019
Aangename ontvangs en baie netjies skoon kamers. Goeie veiligheid. Die storte se krane het ons net geskok.
Baie dankie vir die terugvoering. Goed om te hoor als was reg behalwe die storte.
Sal onmiddelik werk maak daarvan.
Kleinerige kamer (veral badkamer) maar netjies en gerieflik (behalwe dalk vir baie lae bed met besonder harde matras). Was ons tweede keer by La Rochelle en sal weer terugkeer. Gawe gasvrou en gasheer.
Charles B - Mar 2019
Vriendelike ontvangs en skoon verblyf.
Ons het die verblyf en onderdakparkering geniet. Sal dit aanbeveel vir enige persoon wie in Keetmanshoop wil oornag.
Toekie L - Jan 2019
100% tevrede gewees ek sal gastehuis aanbeveel, definitief goeie waarde vir geld!
Geen klagtes, ons het waarde ontvang vir ons geld, baie vriendelik ontvang, kamer met lugverkoeling + stort baie netjies. Ligging perfek en gronde netjies. Voertuie veilig.
Die aircon-kamer en swembad is 'n hoogtepunt.
Dit was alles pynlik netjies en skoon. Die kamer was bo my verwagtinge.
Ek is baie bly dat u dit geniet het en lekker geswem het. Ons hoop om weer te sien.
Groete, Annalien en Joubert.
Elisma D - Oct 2018
Plek is gerieflik en netjies.
Ons is baie bly dat u lekker gebly het. Dit is vir ons 'n groot plesier.
Riana V - Oct 2018
Was baie lekker, dankie.
Baie dankie dat u ons ondersteun. Ons sal u graag weer akkommodeer.
Lekker in die braailapa gekuier.
Kamers is heel gerieflik ten spyte van harde matrasse. Badkamer klein en beknop, maar netjies. Ligging beslis nie die beste in die dorp nie (amper in die sakekern), maar danksy lekker vriende wat saam met ons daar oorgebly het, het ons baie lekker gekuier.
Gaste wat na La Rochelle Gastehuis gekyk het, het ook belangstelling getoon in die volgende lekke plekke:
6de Laan 12, Keetmanshoop, Karas , NAM